പഞ്ചാബ് കോണ്ഗ്രസില് വീണ്ടും പ്രതിസന്ധി ഹൈക്കമാന്ഡിനെ ഞെട്ടിച്ച് സിദ്ദു പിസിസി അധ്യക്ഷ സ്ഥാനം രാജിവച്ചു ലക്നൗ: പഞ്ചാബ് കോണ്ഗ്രസ് പിസിസി അധ്യക്ഷ സ്ഥാനം നവജ്യോത് സിങ് സിദ്ദു രാജിവച്ചു. രാജിക്കത്ത് എഐഎസിസി അധ്യക്ഷ സോണിയാ ഗാന്ധിക്ക് അയച്ചു. പഞ്ചാബ് മുഖ്യമന്ത്രി സ്ഥാനം അമരീന്ദര് സിംഗ് രാജിവയ്ക്കുകയും പുതിയ സര്ക്കാര് അധികാരമേല്ക്കുകയും ചെയ്തതിന് പിന്നാലെയാണ് സിദ്ദുവിന്്റെ രാജി. കഴിഞ്ഞ ജൂലായ് 18നാണ് പിസിസി അധ്യക്ഷനായി സിദ്ദു നിയമിതനായത്. രണ്ട് മാസം മാത്രമാകുമ്ബോഴാണ് അപ്രതീക്ഷിത രാജിപ്രഖ്യാപനം. വ്യക്തിത്വം പണയപ്പെട്ടത്തി ഒത്തുതീര്പ്പുകള്ക്ക് തയ്യാറല്ലെന്ന് രാജിക്കത്തില് കുറിച്ചാണ് സിദ്ദു പാര്ട്ടി അധ്യക്ഷ സ്ഥാനത്ത് നിന്നും പടിയിറങ്ങുന്നത്. പാര്ട്ടി സംസ്ഥാന അധ്യക്ഷ സ്ഥാനം രാജിവച്ചെങ്കിലും കോണ്ഗ്രസില് തുടരുമെന്നും അദ്ദേഹം കത്തില് പറയുന്നുണ്ട്. പഞ്ചാബില് പുതുതായി ചുമതലയേറ്റ ചന്നി സര്ക്കാരില് തന്്റെ അനുയായികളായ എംഎല്എമാരെ ഉള്പ്പെടുത്താതിരുന്നതില് സിദ്ദുവിന് കടുത്ത അമര്ഷമുണ്ടായിരുന്നതായാണ് വിവരം. മന്ത്രിസഭാ രൂപീകരണ ചര്ച്ചകളില് സിദ്ദുവിനെ എഐസിസി നേതൃത്വം പൂര്ണമായും മാറ്റി നിര്ത്തിയിരുന്നു. ഇതിനു പിന്നാലെയാണ് സിദ്ദുവിന്്റെ രാജി. സിദ്ദുവുമായുള്ള ഭിന്നതരൂക്ഷമായതോടെയാണ് അമരീന്ദര് പഞ്ചാബ് മുഖ്യമന്ത്രി സ്ഥാനം രാജിവച്ചത്. രാജിവച്ച ശേഷം സിദ്ദുവിനും കോണ്ഗ്രസ് നേതൃത്വത്തിനുമെതിരെ പരസ്യപ്രസ്താവനയുമായി രംഗത്തുവന്ന അമരീന്ദര് അടുത്ത നിയമസഭാ തെരഞ്ഞെടുപ്പില് ജയിച്ച് പഞ്ചാബ് മുഖ്യമന്ത്രിയാവാനുള്ള നവജ്യോത് സിദ്ദുവിന്്റെ മോഹം നടക്കില്ലെന്നും സിദ്ദുവിനെ തോല്പിക്കാന് ഏതറ്റം വരേയും പോകുമെന്നും വ്യക്തമാക്കിയിരുന്നു. പഞ്ചാബിലുള്ള അമരീന്ദര് ഇന്ന് ദില്ലിയിലേക്ക് വരുന്നുണ്ട്. അദ്ദേഹം ബിജെപി ദേശീയ അധ്യക്ഷന് ജെപി നദ്ദയേയും ആഭ്യന്തരമന്ത്രി അമിത് ഷായേയും കാണും എന്ന അഭ്യൂഹം ശക്തമാണെങ്കിലും ഇക്കാര്യത്തില് വ്യക്തത വന്നിട്ടില്ല.